Diari Oficial de la Generalitat Valenciana


Sumari del DOGV 4540, del 09-07-2003 (2003/7670)

Informació pública de la resolució nº 834/2003, sobre aprovació del programa d'actuació integrada del sector Capçades-9.
------------------------------------------------------------------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7670


Organisme emissor
:   Ajuntament de Xàbia

Tipus de document
:   Anunci

Informació pública de la resolució nº 834/2003, sobre aprovació del programa d'actuació integrada del sector Capçades-9. [2003/X7670]
  
El regidor delegat d'Urbanisme, en data 13 de maig de 2003, adoptà, entre altres, la resolució següent:
  
Resolució núm. 0834/2003
  
Vist l'expedient que es tramita per a l'aprovació del Programa d'Actuació Integrada del Sector Capçades-9, presentat en data 31 de juliol de 2001, núm. 7.957, per José Mª. Plaza Escribá en representació de la mercantil Paraíso de Jávea, SL, on consten els documents següent: alternativa tècnica del programa, en la qual es justifica com a innecessari aportar la cèdula d'urbanització, el projecte d'urbanització i el projecte de reparcel·lació voluntària.
  
Si atenem que el Pla Parcial Capçades'9 l'aprovà definitivament la Comissió Territorial d'Urbanisme, en data 14 de febrer de 1997, i la seua publicació està pendent de l'esmena de les deficiències que en l'acord adoptat es relacionaven, i per tant en queda demorada l'eficàcia fins que es complisca tal extrem.
  
Vist que, presentada la documentació per a les esmenes, en data 25 de juliol de 2002, el Ple de la Corporació acordà aprovar-la provisionalment i remetre-la a la Conselleria d'Urbanisme, a l'efecte que s'aprove definitivament, fet que no s'ha produït en la data.
  
Atés l'informe tècnic favorable a la informació pública, emés el 5 de juny de 2002, per Jaume Roqueta i Alcaraz, arquitecte tècnic municipal, conformat per Enric Morera i Esteve, arquitecte municipal.
  
Atés l'informe jurídic favorable emés per la tècnica d'Administració General, Alicia Ferrándiz Casal, de 2 de maig de 2003, sense perjudici que per a l'aprovació i adjudicació definitiva, prèviament haurà d'aprovar-se la documentació d'esmena i en conseqüència publicar-se el Pla Parcial Capçades-9.
  
En virtut de les facultats que em conferix la Resolució de l'Alcaldia núm. 4 2.291, de data 27 de novembre de 2001, sobre delegació d'atribucions, i com a regidor delegat d'Urbanisme, resolc:
  
Primer. Sotmetre a informació pública l'alternativa tècnica del Programa d'Actuació Integrada del SUP Capçades-9, acompanyat de Projecte d'Urbanització i Projecte de Reparcel·lació, presentat pel senyor José Mª Plaza Escriba en representació de la mercantil Paraíso de Jávea, SL, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia, i en un diari de gran difusió de la província, durant el termini de 20 dies, comptats des de la publicació de l'últim anunci, perquè es puguen formular al·legacions, o si fa el cas, alternatives tècniques que pretenguen competir amb l'exposada.
  
Les proposicions jurídiques i econòmiques, es presentaran durant els cinc dies següents al venciment del termini anterior.
  
Este termini quedarà prorrogat, per vint dies addicionals, si durant els deu primers dies d'informació pública, cap persona es comprometera de presentar una alternativa tècnica distinta a la inicial i en prestara caució per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la següent data hàbil a la conclusió del termini per a presentar-les.
  
Segon. Ordenar la remissió d'avís, prèviament a la publicació dels edictes, a tots els titulars cadastrals inclosos en l'àmbit d'actuació.
  
Tercer. Ordenar la notificació a tots els titulars del registre i aquells interessats que consten en el projecte.
  
Cosa que fem pública perquè en prengueu coneixement.